L-ambaxxaturi għall-UE llum approvaw proposta tal-Kummissjoni li tipprovdi sa EUR 3 biljun ta' għajnuna makrofinanzjarja lil għaxar sħab tat-tkabbir u tal-viċinat biex tgħinhom ikampaw mal-konsegwenzi ekonomiċi tal-pandemija tal-COVID-19. Il-pajjiżi tat-tkabbir u tal-viċinat huma l-eqreb sħab tagħna. Issa aktar minn qatt qabel, huwa assolutament essenzjali li nieqfu ma' xulxin u nuru solidarjetà meta nindirizzaw l-impatt ekonomiku u soċjali ta' din il-kriżi dinjija. Zdravko Maric, Ministru għall-Finanzi Kroat L-għajnuna finanzjarja ser tingħata f'forma ta' self b'termini favorevoli ħafna u ser tiġi allokata kif ġej: L-Albanija: €180 miljun Il-Bożnija-Ħerzegovina: €250 miljun Il-Ġordan: €200 miljun Il-Maċedonja ta' Fuq: €160 miljun It-Tuneżija: €600 miljun L-Ukrajna: €1200 miljun. L-għajnuna tal-UE se tgħin lil dawn il-pajjiżi jkopru l-ħtiġijiet finanzjarji immedjati tagħhom li żdiedu b'riżultat tat-tifqigħa tal-COVID-19. Flimkien mal-appoġġ mill-Fond Monetarju Internazzjonali, il-fondi ser jgħinu biex isaħħu l-istabbiltà makroekonomika u joħolqu spazju biex ir-riżorsi jkunu jistgħu jiġu allokati għall-protezzjoni taċ-ċittadini u biex jittaffew il-konsegwenzi soċjoekonomiċi negattivi tal-pandemija tal-coronavirus. Il-fondi ser ikunu disponibbli għal tnax-il xahar u ser jingħataw f'żewġ pagamenti. Is-self ikollu maturità medja massima ta' 15-il sena. L-għajnuna ser tkun soġġetta għal memorandum ta' qbil (MtQ), li għandu jintlaħaq qbil dwaru bejn kull pajjiż sieħeb u l-Kummissjoni. Jeħtieġ li t-test jiġi adottat mill-Parlament Ewropew u mill-Kunsill qabel ma jkun jista' jidħol fis-seħħ. Test ta' kompromess finali dwar id-deċiżjoni dwar l-għajnuna makrofinanzjarja fil-kuntest tal-COVID-19, 30 ta' April 2020